fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sv fi sv fi fi fi fi fi fi de de fi fi fi fi fi fi fi fi fi fi fi sv sv sv fi fi fi fi fi fi ca es es fi fi fi fi fi fi pt fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Ruunat mukaan työmestaruuskisaan | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Teksti ja kuvat: Jukka Timonen
Kaikki yli 4-vuotiaat suomenhevoset pääsevät tavoittelemaan valtakunnallista työmestaruutta 28. elokuuta Kokemäellä.
Suomen Hippos teki sääntömuutoksen, joka sallii osallistumisen myös niille hevosille, joita ei ole jalostusarvosteltu. Nyt siis ruunatkin pääsevät tammojen ja oriiden rinnalle kisaamaan tittelistä.
”Hyvä homma. Muuten tämä laji kuivettuu. Monta vuotta on puhuttu, että ruunien pitää päästä sinne”, sanoo kälviäläinen Mikko Uusimäki ruunien pääsystä kisaradoille.
Hän on ohjastanut kolmesti Luomutar-tammansa mestaruuteen. Mikko Uusimäki muistuttaa, että suurimmalla osalla työhevosharrastajista on ruuna, koska se on kaikista helpoin työhevonen.
”Ruunalla eivät hormonit häiritse ja sillä on paras työmoraali.”
Tamma Luomutar (s. 2001; i. Luomus Jr, e. Selissa, ei. Selmeri) on kolminkertainen työmestari vuosilta 2015, 2018 ja 2019. Kälviäläinen omistaja Mikko Uusimäki, 56, ohjasti tammansa mestariksi 2018 Kajaanissa.
Aikaisemmin myös tammojen ja oriidenkin oli oltava jalostusarvostelussa hyväksyttyjä, mutta ei enää. Ikäraja, 4 vuotta, oli kirjattava kilpailun sääntöihin, sillä aikaisemmin jalostusarvostelun minimi-ikä rajasi liian nuoret osanottajat fyysisesti raskaasta vetokokeesta.
”Varsoja ei saa kisoihin tullakaan. Hevonen ei ole vielä silloin kasvanut kunnolla ja pitäähän sitä treenatakin”, Mikko puhuu ikärajan puolesta.
Hän ei toisi hevosta alle 6-vuotiaana työmestaruuskilpailuihin. Luomutar osallistui kisoihin ensimmäisen kerran 6-vuotiaana.
Pohjanmaan Hevosjalostusliitto ry teki vuonna 2019 Hippoksen jalostusvaliokunnalle esityksen työmestaruuskilpailujen avaamisesta myös jalostusarvostelemattomille hevosille. Avaamista ei tuolloin vielä toteutettu.
Koronapandemia aiheutti viimevuotisen kilpailun peruuntumisen, joten uudistus jäi silloinkin toteuttamatta. Hevosjalostusliitto palautti esityksensä Hippokselle tänä keväänä. Jalostusvaliokunta päätti sen jälkeen kilpailun avaamisesta kaikille puhdasrotuisille suomenhevosille.
”Toivomme sääntöuudistuksen vaikuttavan positiivisesti osallistujamäärään, jotta voimme järjestää tätä upeaa perinnetapahtumaa myös jatkossa”, Hippoksen jalostusjohtaja Minna Mäenpää perustelee sääntömuutosta.
Luomutar nähtäneen myös elokuussa Kokemäellä. ”Koko talvi on ajettu metsätöitä”, Mikko kertoo Luomuttaren luonnollisesta valmistautumisesta koitokseen.
Mikon Immo-isän kasvattama tamma on syntynyt 2001. Uusimäen mukaan hevonen vain paranee, kun ikää kertyy. Vanhuuskin jo näkyy 20-vuotiaassa työhevosessa.
”Se ei ole enää niin raisu – sanotaanko näin. Viisautta on tullut vanhemmuuttaan.”
Mikko Uusimäellä olisi yksi ajatus, miten työmestaruuskilpailuihin saataisiin entistä enemmän yleisöä. ”Järjestetään ne Tuurin kyläkaupalla, siellä on paljon ihmisiä – tai jossakin hevostapahtumassa.”
Kokemäen raviradalla käytävän työmestaruuskilpailun järjestävät yhteistyössä Satakunnan alueen hevosjalostusliitto, Sataravi ja Suomen Hippos.
Työmestaruus ratkaistaan kolmella osakokeella: 1000 metrin juoksukokeella, 500 metrin käyntikokeella 500 kilogramman kuormalla ja kisapäivän päättävällä vetokokeella, jossa hevonen vetää rekeä hiekkaesteessä. Parhaan yhteispistemäärän saavuttanut hevonen voittaa SM-tittelin ja rahapalkinnon.
Kilpailun tarkoituksena on hevoskulttuurin, perinteisten hevosmiestaitojen, suomenhevosen monikäyttöisyyden ja sen geneettisen vaihtelun edistäminen.
Valtakunnallisen työmestaruuskilpailun voittajat 1984–2019:
2019 t. Luomutar – Mikko Uusimäki, Kälviä
2018 t. Luomutar – Mikko Uusimäki, Kälviä
2017 t. Tähden Piirros – Kauko Tuominen, Sysmä
2016 o. Isäntä – Pentti Sarja, Kannus
2015 t. Luomutar – Mikko Uusimäki, Kälviä
2014 t. Leonida – Matti Pakarinen, Rautalampi
2013 t. Vilpotar – Markku Mässeli, Virolahti
2012 o. Suikun Lukko – Jarmo Korkeaniemi, Halsua
2011 t. Vilpotar – Markku Mässeli, Virolahti
2010 t. Jojoriina – Kauko Tuominen, Sysmä
2009 t. Tähti-Vie – Matti Kyötikki, Virolahti
2008 t. Pelotin – Kauko Tuominen, Sysmä
2007 t. Jojoriina – Kauko Tuominen, Sysmä
2006 t. Laippa – Kauko Tuominen, Sysmä
2005 t. Neiti Huhtikuu – Mikko Uusimäki, Kälviä
2004 o. Poseidon – Tatu Kangas, Lapua
2003 o. Poseidon – Tatu Kangas, Lapua
2002 o. V.S. Pontus – Keijo Tolonen, Pattijoki
2001 o. V.S. Pontus – Keijo Tolonen, Pattijoki
2000 t. Vinkale-Tyttö – Tapio Virtanen, Korpilahti
1999 t. Vinkale-Tyttö – Tapio Virtanen, Korpilahti
1998 t. Vinkale-Tyttö – Tapio Virtanen, Korpilahti
1997 t. Vinkale-Tyttö – Tapio Virtanen, Korpilahti
1996 o. Vihla – Olavi kumlin, Leppävirta
1995 o. Vinnari – Heikki Eronen, Pyhäselkä
1994 o. Vinnari – Heikki Eronen, Pyhäselkä
1993 o. Vinnari – Heikki Eronen, Pyhäselkä
1992 o. Piet-Hein – Toivo Pulliainen, Jäppilä
1991 o. Jaafet – Matti Länsimäki, Nurmo
1990 o. Jaafet – Matti Länsimäki, Nurmo
1989 o. Jaafet – Matti Länsimäki, Nurmo
1988 t. Seita Sylvia – Toivo Pulliainen, Jäppilä
1987 t. Seita Sylvia – Toivo Pulliainen, Jäppilä
1986 t. Totteriina – Aarne Väisänen, Anjalankoski
1985 o. Teräspoju – Unto Toivanen, Juankoski
1984 o. Jalomo – Kauko Lähteenmäki, Petäjävesi
Tamma Vilpotar (s. 1997; i. Vispok, e. Vilma-Neiti, ei. Eri-Teräs) on virolahtelaisen Markku Mässelin oma kasvatti. Mässeli ohjasti tammansa kolmanneksi  2018 Kajaanissa. Tamma on voittanut mestaruuden vuosina 2011 ja 2013.
”Laiskan pulskea” Luomutar paras vetojuhta
Neiti Huhtikuu ei työtä pelkää
← Suomenhevosliiton vuosikokous etänä
Hyviä pointteja kokeneelta retkiratsastajalta →
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Luo ilmainen kotisivu tai blogi osoitteessa WordPress.com. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: